Ο **Ζακ Σιλά** (Jacques Hughs Sylla) ήταν πολιτικός από τη Μαδαγασκάρη. Έγινε Πρωθυπουργός της χώρας το Φεβρουάριο του 2002 και διατηρήθηκε στο αξίωμα ως το 2007.
Επί προεδρίας Αλμπέρ Ζαφί , το 1993 - 1996 χρημάτισε Υπουργός Εξωτερικών. Διατηρήθηκε στην πρωθυπουργία μέχρι το 2007, οπότε και τον διαδέχθηκε ο Σαρλ Ραμπεμανανζαρά. Τον Οκτώβριο του ιδίου έτους έγινε Πρόεδρος της Εθνοσυνέλευσης.

Βιογραφία
---------

Γεννήθηκε το 1946 στο νησί Σάντα Μαρία και είναι γιος του Αλμπέρ Σιλά, που διετέλεσε Υπουργός Εξωτερικών επί θητείας του πρώτου Προέδρου του νησιού, Φιλιμπέρ Τσιρανάνα, ως το θάνατό του σε αεροπορικό δυστύχημα τον Ιούλιο του 1967. Ο Σιλά έχει διπλή, γαλλική και μαλαγασική υπηκοότητα.

Πολιτική καριέρα
----------------

Ακολουθώντας τα βήματα του πατέρα του, ο Σιλά έγινε Υπουργός Εξωτερικών το 1993 και διατηρήθηκε στο αξίωμα ως το 1996. Κατά την κρίση του 2001 υποστήριξε το Μαρκ Ραβαλομανάνα και έθεσε την υπόθεση του ποιος είχε κερδίσει τις προεδρικές εκλογές (ο Ραβαλομανάνα ή ο Ντιντιέ Ρατσιράκα) στο Συνταγματικό Δικαστήριο. Στις 26 Φεβρουαρίου του 2002, εν μέσω της κρίσης, ο Ραβολομανάνα διόρισε το Σιλά στην πρωθυπουργία, έχοντας ο ίδιος ανακηρυχθεί Πρόεδρος λίγες μέρες νωρίτερα. Ο διορισμός του Καθολικού Σιλά έγινε με υπόδειξη του καρδιναλίου Ραμαχολιμιχάζο.. Στις 9 Μαΐου του 2002 ο Σιλά επαναδιορίστηκε επίσημα στο αξίωμα του Πρωθυπουργού.

Αργότερα το 2002 έγινε Γενικός γραμματέας του κυβερνώντος κόμματος Tiako I Madagasikara (TIM). Ήταν η πρώτη φορά που τέθηκε επικεφαλής πολιτικού κόμματος.
Παραιτήθηκε από την πρωθυπουργία στις 19 Ιανουαρίου του 2007 και η παραίτησή του έγινε αποδεκτή από τον Πρόεδρο. Στις 20 Ιανουαρίου του 2007 ορκίστηκε στη θέση του ο Σαρλ Ραμπεμανανζαρά .

Στις βουλευτικές εκλογές το Σεπτέμβριο του 2007 ο Σιλά κατήλθε ως υποψήφιος στην εκλογική περιφέρεια της Σάντα Μαρία κερδίζοντας με 51,04% των ψήφων. Στις 23 Οκτωβρίου του 2007 εξελέγη ως μοναδικός υποψήφιος στο αξίωμα του Προέδρου της Εθνοσυνέλευσης με 123 ψήφους έναντι 1 λευκής ψήφου.

Κατά την πολιτική κρίση του 2009, ο Σιλά έλαβε μέρος στις διαπραγματεύσεις μεταξύ του προέδρου Ραβαλομανάνα και του ηγέτη της αντιπολίτευσης, Αντρί Ραζοελίνα στις 24 Φεβρουαρίου 2009. Στις 14 Μαρτίου στη διάρκεια πορείας προσχώρησε στην αντιπολίτευση και ζήτησε ευθέως την παραίτηση του Ραβαλομανάνα .

Ο Ραζοελίνα διόρισε τον Σιλά προσωρινό πρόεδρο του κοινοβουλίου στις 8 Σεπτεμβρίου 2009.

Πέθανε στις 26 Δεκεμβρίου 2009 έπειτα από μακροχρόνια ασθένεια.

Παραπομπές
----------

1. ↑  www.lefigaro.fr/flash-actu/2009/12/27/01011-20091227FILWWW00016-madagascar-deces-de-jacques-sylla.php.
2. ↑  Ανακτήθηκε στις 22  Οκτωβρίου 2022.
3. ↑  Ανακτήθηκε στις 22  Οκτωβρίου 2022.
4. ↑  "Jacques Sylla reconduit Premier ministre" Αρχειοθετήθηκε 2007-09-27 στο Wayback Machine. *Afrique Express*, N° 262, 15 Ιανουαρίου 2003 (στα γαλλικά).
5. ↑  Jean-Dominique Geslin, "Jacques Sylla, diplomate par filiation." Αρχειοθετήθηκε 2007-09-27 στο Wayback Machine. Jeuneafrique.com, 12 Αυγούστου 2002 (στα γαλλικά).
6. ↑  "MADAGASCAR: Ravalomanana swears in "prime minister"", IRIN, 26 Φεβρουαρίου 2002.
7. ↑  "Rival Madagascar premier named", *BBC News Online*, 26 Φεβρουαρίου 2002.
8. ↑  Ελευθεροτυπία[*νεκρός σύνδεσμος*], Ο Μεσσίας είναι επιχειρηματίας, 28 Μαΐου 2006.
9. ↑  "Charles RABEMANANJARA 1er Ministre de Madagascar" (προεδρικά διατάγματα) Αρχειοθετήθηκε 2007-09-28 στο Wayback Machine. Sobika.com, 20 Ιανουαρίου 2007.
10. ↑  Προσωρινά αποτελέσματα εκλογών στη Σάντα Μαρία[*νεκρός σύνδεσμος*] (γαλλικά)
11. ↑  "Madagascan rivals fail to reach agreement in 3rd meeting" Αρχειοθετήθηκε 2012-10-13 στο Wayback Machine. Xinhua (*People's Daily Online*), 25 Φεβρουαρίου 2009.
12. ↑  "Madagascar opposition claims presidential authority" Αρχειοθετήθηκε 2011-07-24 στο Wayback Machine. Reuters, 14 Μαρτίου 2009.
13. ↑  Lovasa Rabary-Rakotondravony, "Madagascar's leader in trouble"[*νεκρός σύνδεσμος*], Associated Press (News24), 15 Μαρτίου 2009.
14. ↑  "Adhésion de Rajemison Rakotomaharo et Jacques Sylla" Αρχειοθετήθηκε 2010-01-05 στο Wayback Machine. *Madagascar Tribune*, 9 Σεπτεμβρίου 2009 (Γαλλικά).
15. ↑  «Madagascar: décès de Jacques Sylla». *Le Figaro*. 27 Δεκεμβρίου 2009.